text: Myrdet pige frygtede sin skæbne
  18 september 2014 kl. 14.57
  Den 21-årige Kamilla Hantusch oprettede et testamente, inden hun forsvandt den 19. juli.
  - Kamilla havde lavet et børnetestamente. Hvis der skete hende noget, skulle Yasmin være hos mig. Det var hendes højeste ønske, siger mormoren Lisbeth Hantusch i dag til Ude og Hjemme.
  Kamilla Hantusch fra Padborg fik som 14-årig et barn med sin kæreste, men forholdet sluttede før sommeren i år.
  Af frygt for, at ekskæresten eller hans familie ville bortføre datteren, flyttede mormoren og den lille pige til et krisecenter i Haderslev, som politiet rådede dem til ikke at forlade.
  Kamillas lig blev fundet ved en motorvejstilkørsel nær Kliplev halvanden uge efter hun forsvandt.
  Politiet anholdte hendes 24-årige kæreste kort efter.
  Han har siden siddet fængslet, sigtet for mordet.
  
  Fra Facebook:
  
  